АҞӘА, нанҳәа 11 – Sputnik. Гамалеи ихьӡ зху амикробиологиеи аепидемиологиеи ринститут аиҳабы, COVID-19 аҟынтә алаҵа "Спутник V" аԥызҵаз Александр Гинцбург алаҵа ашәҟәы ианҭаргала ашьҭахь, шықәсык анҵы ахәшьара аиҭеит. Абри атәы аанацҳауеит РИА Новости.
"Шықәсык аҩнуҵҟала "Спутник V" ахаҭабзиареи ашәарҭадареи шьақәнарӷәӷәеит", - иҳәеит Гинцбург.
2020 шықәса нанҳәа 11 азы Урыстәыла агәабзиарахьчара аминистрра ашәҟәы иҭанагалеит алаҵа "Спутник V" Гамалеи ихьӡ зху Ацентри РФПИ-и еицыҟарҵаз. Алаҵа аԥҵоуп иҭҵаау ауаҩытәыҩса иаденовирустә вектор аплатформала. Иара хра аман аус ауеит, шәарҭара аҵам. Акоронавирустә инфекциа аҟынтә алаҵа "Спутник V" 100% ачымазара уацәнахьчоит аштамм ҿыцқәа шыҟоугьы.
Урыстәыла агәабзиарахьчара аминистрра ашәҟәы иҭанагалахьеит алаҵақәа ԥшьба: "Спутник V" Гамалеи ихьӡ зху Ацентри РФПИ-и еицыҟарҵеит. Ари алаҵа адунеи аҟны раԥхьаӡа акәны COVID-19 хызҽуа ҳәа иҭаҩуп. Жьҭаарамзазы ашәҟәы иҭаргалеит даҽа лаҵакгьы - "ЭпиВакКорона", уи новосибирсктәи ацентр "Вектор" иаԥнаҵеит. Иара убасгьы Урыстәыла агәабзиарахьчара аминистрра иҭанаҩит COVID-19 хызҽуа ахԥатәи алаҵа "КовиВак". "КовиВак" аԥҵоуп Урыстәылатәи аҭҵаарадыррақәа ракадемиа иатәу М.П. Чумаков ихьӡ зху Аиммунологиатә препаратқәа рыҭҵаареи аус рыдулареи рфедералтә ҭҵаарадырратә центр аҟны, иара убас иҭыжьуп алаҵа "Спутник V" актәи ахәҭа "Спутник Лайт". COVID-19 аҟынтәи Аԥсны алаҵаҟаҵара иалагеит 2021 шықәса лаҵарамзазы "Спутник V" ала, нанҳәа 10 азы иацҵоуп "Спутник Лайт" ала.